28/01/2010 | Administración LocalMunicipal
Cerceda
Secretaría
Bases específicas e convocatoria para a provisión e selección, por consolidación de emprego temporal, dunha praza de administrativo de administración xeral.

ANUNCIO A Xunta de Goberno Local na sesión ordinaria de data 20/01/2010, acordou aprobar as bases e a convocatoria para a provisión dunha praza de Administrativo de Administración Xeral correspondentes a Oferta de Emprego Público do ano 2009, conforme as seguintes, É obxecto da convocatoria a selección e provisión mediante concurso-oposición ó abeiro do disposto na DT 4ª do EBEP, dunha praza de administrativo de administración xeral, vacantes no cadro de persoal funcionario deste Concello, incluída na oferta de emprego público para o ano 2009 (OEP 2009). A praza convocada está dotada conforme se establece no cadro de persoal, aprobado xunto co Orzamento Xeral para 2009. O/a aspirante que resulte nomeado/a para esta praza quedará sometido, dende o momento do nomeamento á Lei 53/1994, do 26 de decembro, quedando sometido a incompatibilidade absoluta con calquera outra actividade pública ou privada. Para ser admitidos á realización destas probas selectivas os aspirantes deberán reunir, ademais dos requisitos xerais para o acceso á función pública local e dos esixidos nas bases xerais, os seguintes requisitos: a) Estar en posesión do título de Bacherelato Superior, Formación Profesional II Grao ou equivalente, ou en condicións de obtelo na data en que remate o prazo de presentación de solicitudes. b) Atoparse prestando servizo no posto á entrada en vigor da Lei 7/2007 de 12 de abril, cun contrato de traballo, en situación de activo. c) Estar desempeñando o posto de traballo que é obxecto da presente convocatoria tal e como consta no cadro de persoal. Para participar na presente convocatoria os aspirantes deberán facer aboamento en concepto de dereitos de exame a cantidade de 13,60 euros, nas contas bancarias do Concello (Banco de Pastor, Caixa Galicia ou Banesto de Cerceda). Os aspirantes acompañarán á solicitude documento acreditativo de ter feito o ingreso dos dereitos de exame. A non acreditación do citado aboamento ou do ingreso realizado fora de prazo será causa de exclusión da lista provisional de admitidos. En ningún caso a presentación e pagamento dos dereitos de exame substituirá a obriga de presentar en tempo a solicitude. O Tribunal Cualificador estará constituído da forma seguinte. - Presidente: Un funcionario do Concello de Cerceda e suplente designado pola alcaldía. - Vogais a) Tres funcionarios designados pola alcaldía, cos seus respectivos suplentes. b) O secretario da corporación, quen, así mesmo actuará como Secretario do tribunal, ou funcionario en quen delegue. O Tribunal non se poderá constituír nin actuar sen a asistencia de máis da metade dos seus membros, titulares ou suplentes, debendo figurar necesariamente, entre estes o presidente e o secretario. A actuación do Tribunal axustarase ás bases desta convocatoria; non obstante, o tribunal resolverá as dúbidas que poidan xurdir da súa aplicación e poderá tomar acordos para os supostos non establecidos nestas bases. O proceso selectivo constará de dúas fases: a primeira corresponderá á fase de concurso e a segunda, ós exercicios da oposición. Fase de concurso: ( 8 puntos) Esta fase será previa á de oposición, publicándose no Taboleiro de Editos do Concello as puntuacións outorgadas ós aspirantes antes da celebración das diferentes probas da fase de oposición. Para o citado concurso acompañarase relación dos méritos que se aleguen, xuntando á devandita relación os documentos acreditativos destes, que terán que ser orixinais ou fotocopias compulsadas. Non se tomarán en consideración nin serán convalidados aqueles que non se acrediten no prazo de presentación de instancias, sen prexuízo de que puidesen constar no expediente persoal do interesado. Sen carácter eliminatorio, consistirá en puntuar os méritos profesionais dos/as aspirantes de acordo co seguinte baremo, este extremo acreditarase mediante un certificado de servicios prestados: 1.1.- Méritos profesionais: máximo 5 puntos. - Por cada mes completo de servizos prestados en administracións públicas: 0,05 puntos ata un máximo de 2,50 puntos. - Por cada mes completo de servizos prestados en posto de traballo obxecto desta convocatoria: 0,50 ata un máximo de 2,50 puntos.1.2.- Cursos: Acreditación do coñecemento do idioma galego: maximo 3 puntos Titulo de linguaxe administrativa galega de grado medio: 1 punto. Título de linguaxe administrativa galega de grado superior: 2 puntos A puntuación máxima na fase de concurso non poderá exceder de 8 puntos. A puntuación obtida nesta fase publicarase no Taboleiro de Editos do Concello e en ningún caso poderá aplicarse coa finalidade de superar os exercicios da fase de oposición. Fase de oposición: ( 12 puntos) PRIMEIRO EXERCICIO.- Consistirá en desenvolver por escrito no prazo máximo dunha hora cinco preguntas a proposta do tribunal cualificador dos temas que figuran no programa que se achegan as bases (6 puntos). Neste exercicio valorarase a formación, a claridade e orden de ideas, facilidade de exposición escrita, a achega xeral do aspirante e a súa capacidade de síntese. SEGUNDO EXERCICIO.- Consistirá en redactar por escrito no tempo máximo dunha hora, un ou varios documentos, sobre un suposto de carácter práctico determinado polo Tribunal, tendo en conta as funcións propias da Subescala administrativa de administración Xeral.(6 puntos) Para realizar este exercicio os aspirantes poder facer uso dos textos legais e documentación ou libros de consulta que consideren oportunos, e dos que vaian provistos. TERCEIRO EXERCICIO: Coñecemento de lingua galega. O exercicio consistirá en traducir por escrito un texto do castelán ó galego, nun tempo máximo de unha hora. A calificación deste exercicio será apto ou non apto. Estarán exentos de realización deste exercio os asprirantes que acrediten que no día de remate do prazo de presentación de solicitudes, teñen o CELGA 3 ou equivalente. A cualificación definitiva estará determinada pola suma das puntuación obtidas en cada un dos exercicios que compoñen a fase de oposición e a puntuación resultante da fase de concurso, e faranse públicas no Taboleiro de Editos do Concello de Cerceda. No caso de producirse empate nas puntuacións obtidas por varios/as aspirantes, decidirá a puntuación obtida na fase de oposición. Rematadas as probas, o tribunal proporá o nomeamento dos aspirantes que, na suma total de puntuacións asignadas na fase de concurso e oposición obtivesen a maior puntuación. O tribunal non poderá declarar que superaron o proceso selectivo un número superior de aspirantes ó de prazas convocadas.1. A CONSTITUCIÓN ESPAÑOLA DE 1978. ESTRUCTURA E CONTIDO. PRINCIPIOS XERAIS.2. DEREITOS E DEBERES FUNDAMENTAIS DOS ESPAÑOIS.3. A COROA 4. AS CORTES XERAIS: COMPOSICIÓN, ATRIBUCIÓNS E FUNCIONAMENTO.5. O PODER XUDICIAL 6. A UNIÓN EUROPEA: REFERENCIA HISTÓRICA E DEREITO DERIVADO.7. A ADMINISTRACIÓN PÚBLICA NO ORDENAMENTO ESPAÑOL: CONCEPTO, CLASES E CARÁCTERES.8. AS COMUNIDADES AUTÓNOMAS. ESTATUTOS DE AUTONOMÍA. ADMINISTRACIÓN AUTONÓMICA.9. A ADMINISTRACIÓN LOCAL. ENTIDADES. PRINCIPIOS CONSTITUCIONAIS E REGULACIÓN XURÍDICA. RELACIÓNS ENTRE ENTES TERRITORIAIS. AUTONOMÍA MUNICIPAL E TUTELA.10. ORGANIZACIÓN MUNICIPAL.11. FUNCIONAMENTO DOS ÓRGANOS COLEXIADOS LOCAIS. CONVOCATORIA E ORDEN DO DÍA. ACTAS E CERTIFICADOS DE ACORDOS.12. PRINCIPIOS DE ACTUACIÓN DA ADMINISTRACIÓN PÚBLICA.13. SOMETEMENTO DA ADMINISTRACIÓN Á LEI E Ó DEREITO. FONTES DO DEREITO PÚBLICO.14. O REGULAMENTO: AS SÚAS CLASES. OUTRAS FONTES DE DEREITO ADMINISTRATIVO.15. O ADMINISTRADO. DEREITOS DOS ADMINISTRADOS NAS SÚA RELACIÓNS COAS ADMINISTRACIÓNS PÚBLICAS. PARTICIPACIÓN DOS CIDADÁNS NAS FUNCIÓNS ADMINISTRATIVAS.16. DEREITOS E DEBERES DOS VECIÑOS NO ÁMBITO LOCAL. INFORMACIÓN E PARTICIPACIÓN CIDADÁ. 17. O ACTO ADMINISTRATIVO: CONCEPTO E CLASES, ELEMENTOS, EFICACIA E VALIDEZ, NOTIFICACIÓN E PUBLICACIÓN.18. PROCEDEMENTO ADMINISTRATIVO: CONCEPTO, SUXEITOS, PRINCIPIOS, TÉRMINOS E PRAZOS. FASES DO PROCEDEMENTO.19. REVISIÓN DO ACTO ADMINISTRATIVO. OS RECURSOS ADMINISTRATIVOS.20. O RECURSO CONTENCIOSO-ADMINISTRATIVO.21. PROCEDEMENTO ADMINISTRATIVO LOCAL. REXISTRO DE ENTRADA E SAÍDA DE DOCUMENTOS. COMUNICACIÓNS E NOTIFICACIÓNS.22. AS FORMAS DA ACCIÓN ADMINISTRATIVA. INTERVENCIÓN DOS ENTES LOCAIS NA ACTIVIDADE PRIVADA. O FOMENTO E OS SEUS MEDIOS. A POLICÍA ADMINISTRATIVA.23. SERVICIO PÚBLICO. PROCEDEMENTO DE CONCESIÓN DE LICENCIAS. A RESPONSABILIDADE DA ADMINISTRACIÓN PÚBLICA.24. OS BENS DAS ENTIDADES LOCAIS: CONCEPTO E REGULACIÓN, CLASIFICACIÓN, ALTERACIÓN DA CUALIFICACIÓN XURÍDICA, CONSERVACIÓN E TUTELA.25. BENS DE DOMINIO PÚBLICO: CONCEPTO, CLASIFICACIÓN, ADQUISICIÓN, UTILIZACIÓN E APROVEITAMENTO E DESFRUTE.26. BENS PATRIMONIAIS: CONCEPTO, CLASIFICACIÓN, UTILIZACIÓN E ALLEAMENTO.27. OS CONTRATOS ADMINISTRATIVOS: CONCEPTO, CLASES, SUXEITOS E REQUISITOS.28.-O EXPEDIENTE DE CONTRATACIÓN. FORMALIZACIÓN DOS CONTRATOS. PROCEDEMENTOS E FORMAS DE AXUDICACIÓN. EFECTOS, MODIFICACIÓN E SUSPENSIÓN.29. INVALIDEZ DOS CONTRATOS: CAUSAS DE NULIDADE, ANULABILIDADE E INVALIDEZ. EXTINCIÓN DOS CONTRATOS. CESIÓN E SUBCONTRATACIÓN.30. A FUNCIÓN PÚBLICA LOCAL: CONCEPTO, RELACIÓN DE POSTOS DE TRABALLO, REXISTRO DE PERSOAL, SELECCIÓN, PROVISIÓN DE POSTOS DE TRABALLO. ADQUISICIÓN E PERDA DA CONDICIÓN DE FUNCIONARIO.31. ORGANIZACIÓN DA FUNCIÓN PÚBLICA LOCAL. O PERSOAL LABORAL AO SERVICIO DA ADMINISTRACIÓN LOCAL.32. DEREITOS E DEBERES DOS FUNCIONARIOS. SISTEMA RETRIBUTIVO. RÉXIME DISCIPLINARIO. SITUACIÓNS ADMINISTRATIVAS.33. FACENDAS LOCAIS. RECURSOS DOS MUNICIPIOS.34. TRIBUTOS DOS MUNICIPIOS. IMPOSTOS. TAXAS. CONTRIBUCIÓNS ESPECIAIS.35. O PRESUPOSTO MUNICIPAL: REGULACIÓN, CONCEPTO E PRINCIPIOS. ESTRUCTURA. ELABORACIÓN E APROBACIÓN DO PRESUPOSTO.36. OS CRÉDITOS E AS SÚAS MODIFICACIÓNS. LIQUIDACIÓN DO PRESUPOSTO.37.-A CONTABILIDADE DAS ENTIDADES LOCAIS. MODELOS.38. RÉXIME XURÍDICO DO GASTO PÚBLICO LOCAL. CONTROL E FISCALIZACIÓN.39. A ADMINISTRACIÓN LOCAL E O URBANISMO. COMPETENCIAS MUNICIPAIS EN MATERIA DE URBANISMO. AS FORMAS DE XESTIÓN DE URBANISMO: AS XERENCIAS MUNICIPAIS DE URBANISMO.40. O RÉXIME DO SOLO. CLASIFICACIÓN DO SOLO. DEREITOS E DEBERES DOS PROPIETARIOS.41. INTRODUCCIÓN Á COMUNICACIÓN. A COMUNICACIÓN HUMANA: A LINGUAXE COMO MEDIO DE COMUNICACIÓN. TIPOS DE COMUNICACIÓN: ORAL E TELEFÓNICA. ATENCIÓN AO PÚBLICO: ACOLLIDA E INFORMACIÓN AO ADMINISTRADO. OS SERVICIOS DE INFORMACIÓN ADMINISTRATIVA.42. CONCEPTO DE DOCUMENTO, REXISTRO E ARQUIVO. FUNCIÓNS DE REXISTRO E DO ARQUIVO. CLASES DE ARQUIVO. ESPECIAL CONSIDERACIÓN AO ARQUIVO DE XESTIÓN.43. INTERNET. O CORREO ELECTRÓNICO. “D/Dna______________________________________________, con DNI número ________________________, con enderezo a efectos de notificación en ______________________________________________________________________, e teléfono número______________________________, Que sabido/a da convocatoria para a selección e provisión en propiedade dunha praza de Administrativo de administración xeral, polo sistema de Concurso-oposición(consolidación de emprego temporal) publicada no BOE número., de data., desexo participar en dita selección e con tal obxecto manifesto que: 1.- Reúno todos e cada uns dos requisitos esixidos da convocatoria, referidas a data da finalización do prazo sinalado para a presentación da instancia, nas BASES que declaro coñecer.2.- Que estou prestando servizo no posto á entrada en vigor da Lei 7/2007 de 12 de abril, cun contrato de traballo, en situación de activo.3.- Que estou desempeñando o posto de traballo que é obxecto da presente convocatoria tal e como consta no cadro de persoal.4.-Comprométome no caso de obte-la praza a prestar xuramento ou promesa de conformidade co Real Decreto 70/79. Igualmente e para que a presente solicitude sexa admitida a trámite achego os seguintes documentos: A) Copia simple do DNI. B) Xustificantes do pago da Taxa. C) Documentación xustificativa dos méritos a valorar na fase de concurso. o., de., de. Sr. Alcalde-Presidente do Concello de Cerceda” Cerceda, 20 de xaneiro de 2010. O Alcalde-Presidente, José García Liñares